Vālodzes (Stopiņu pagasts)

Vālodzes ir Ulbrokas lielciema apkaime Ropažu novada Stopiņu pagastā. Izvietojušās Piķurgas krastos gar autoceļu P5 2 km no novada centra Ulbrokā un 13 km no Rīgas centra. Gar ciema dienvidu robežu iet slēgtā dzelzceļa līnija Rīga—Ērgļi (stacija Acone).

Apdzīvotā vieta izveidojusies pēckara gados kā privātmāju rajons. Padomju laikā ciemata nosaukums bija "Progress". Pēc Latvijas neatkarības atgūšanas apdzīvotā vieta faktiski palika bez nosaukuma. Pirms apdzīvotai vietai tika piešķirts nosaukums "Vālodzes", īsu brīdi šī vieta atradās Ulbrokas administratīvajā teritorijā. Ciema robežas būtiski atšķiras novada teritoriālās plānošanas dokumentos un adrešu reģistrā. Vālodzēs atrodas Ulbrokas vidusskola, Ulbrokas sporta komplekss, veikals, vairāki uzņēmumi.

Līdz ar Ropažu novada 2023. gada septembra lēmumu Vālodzes ciems tika iekļauts Ulbrokas lielciemā.

Iedzīvotāji

Iedzīvotāju skaita izmaiņas 
Esošajās robežās, pēc CSB datiem.

Fotogalerija

Atsauces 

Latvijas lielciemi